་མོས་པ་བྱས་ལ་བུམ་ཆུ་ནས་ཅུང་ཟད་འཐུང་ཞིང་ཁྲུས་བྱ། སྨྱུང་གནས་དངོས་
གཞིའི་ཉིན་ཁྲུས་ཆུ་མི་འཐུང་ཡང་གོང་གི་དམིགས་པ་དེ་བཞིན་བསྐྱངས་ལ་ཁྲུས་བྱ། དེ་ནས་
བཟང་པོ་(༡༧ན)སྤྱོད་པ་སོགས་སྨོན་ལམ་གང་འགྲུབ་བཏོན་ཏེ་རང་གཞན་ལ་གནས་སྐབས་
1
540

ཐུགས་རྗེ་ཆེན་པོ་བཅུ་གཅིག་ཞལ་གྱི་སྒྲུབ་ཐབས་སྨྱུང་གནས་ཀྱི་ཆོ་ག་བདག་མདུན་བུམ་གསུམ་ཆ་ལག་ཚང་བ།
དང་མཐར་ཐུག་ཏུ་ཕན་བདེ་འབྱུང་བའི་བསྔོ་བ་སྨོན་ལམ་རྒྱས་པར་བྱ་ཞིང་། ཁྱད་པར་ལམ་
ཐུན་མོང་བས་རྒྱུད་སྦྱངས་ནས་ཐུགས་རྗེ་ཆེན་པོའི་དཀྱིལ་འཁོར་དུ་ཞུགས་ཏེ་དམ་ཚིག་དང་
སྡོམ་པ་དག་པ་གཞིར་བཟུང་ནས་མཚན་བཅས་དང་མཚན་མེད་ཀྱི་རྣལ་འབྱོར་མཐར་ཕྱིན་
པའི་སྨོན་ལམ་འདི་ལྟར་བྱ་སྟེ། རྒྱལ་ཀུན་ཐུགས་རྗེའི་སྤྱི་གཟུགས་སྤྱན་རས་
གཟིགས། །ཐབས་མཁས་སྤྲུལ་པས་ལྷ་ཡི་ལམ་འགེངས་པ། །མཆོག་གསུམ་ཀུན་
འདུས་དཀྱིལ་འཁོར་ལྷ་ཚོགས་ཀྱིས། །བདག་གི་སྨོན་པའི་དཔང་པོ་མཛད་དུ་
གསོལ། །དུས་གསུམ་དང་འབྲེལ་དགེ་བ་ཅི་ཡོད་དང་། །ཁྱད་པར་ཐུགས་རྗེ་ཆེན་
པོའི་ལྷ་ཚོགས་ལ། །རྩེ་གཅིག་མོས་པས་མཆོག་བསྟོད་སྒོམ་བཟླས་ལ། །འབད་
དགེ་བ་ཇི་སྙེད་མཆིས་པ་དེས། །དེང་ནས་སྐྱེ་ཞིང་སྐྱེ་བ་ཐམས་ཅད་དུ། །ཐེག་མཆོག་
ལམ་གྱི་རྩ་བ་དགེ་བའི་བཤེས། །མཚན་ཉིད་ལྡན་པས་རྗེས་སུ་འཛིན་པ་དང༌། །
D DR
K
(tC< 18? z
༩
་པའི་
བཀའ་བཞིན་སྒྲུབ་པས་མཉེས་པ་ལྷུར་བྱེད་ཤོག །ལམ་བཟང་སྒྲུབ་ལ་བར་དུ་གཅོད་
པའི་རྒྱུ། །ལོག་པའི་བཤེས་དང་སྡིག་པའི་གྲོགས་རྣམས་ཀྱི། །དབང་དུ་སྐད་ཅིག་
ཙམ་ཡང་མི་འགྲོ་ཞིང༌། །ཆོས་བཞིན་སྒྲུབ་པའི་མཐུན་རྐྱེན་ཀུན་ཚང་ཤོག །བཤེས་
གཉེན་དམ་པའི་ཞལ་གྱི་པདྨོ་ལས། །ལེགས་འོངས་ཟབ་དང་རྒྱ་ཆེའི་ཚུལ་རྣམས་
ལ། །གཞན་དྲིང་མི་འཇོག་ངེས་པ་རྙེད་པ་དང་། །དེ་དོན་རྩེ་གཅིག་སྒྲུབ་ལ་(༡༧བ)
བརྩོན་པར་ཤོག །དལ་འབྱོར་རྙེད་དཀའ་མྱུར་དུ་འཇིག་པ་དང༌། །ཕྱི་མར་ངན་
འགྲོའི་གཡང་ས་འཇིགས་རུང་ཚུལ། །བསམས་ནས་སྐྱབས་འགྲོ་ལས་འབྲས་སྤང་
བླངས་ལ། །འབད་པས་ཡང་དག་ལམ་གྱི་གཞི་ཟིན་ཤོག །ཡུལ་ལ་སྲེད་པའི་ཆུ་བོས་
དབང་མེད་ཁྱེར། །ལས་ཀྱི་རླུང་གིས་མཐོ་དམའ་ཀུན་ཏུ་འཁྱམས། །སྐྱེ་རྒ་ན་འཆིའི་
ཆུ་སྲིན་བརྒྱས་གཙེས་པ། །འཇིགས་རུང་སྲིད་པའི་མཚོ་ལས་ཐར་བར་ཤོག །བདེ་
བ་འདོད་ནས་ངལ་བ་ཅི་བྱས་ཀུན། །སླར་ཡང་མི་བཟད་སྡུག་བསྔལ་འབྱུང་ བའི་
རྒྱུ། །འཁོར་བའི་འཚམས་སྦྱོར་ལས་ཉོན་ཁྲི་ཤིང་གི །རྩ་བ་མྱུར་དུ་ཐོན་པར་བྱིན་
གྱིས་རློབས། །ཐོག་མེད་དུས་ཀྱི་དྲིན་ཅན་ཕ་མ་རྣམས། །རབ་འབར་སྡུག་བསྔལ་
6& K? »
541

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། | ༼ཏ༽
གསུམ་གྱི་མེ་འོབས་ལས། །སྒྲོལ་ལ་སྐད་ཅིག་ཙམ་ཡང་མི་ཞུམ་པའི། །ལྷག་བསམ་
སྙིང་སྟོབས་སྐྱེ་བར་བྱིན་གྱིས་རློབས། །འཕགས་མཆོག་ཐུགས་རྗེ་ཆེན་པོས་སྔོན་གྱི་
ཚེ། །བདེ་གཤེགས་རིན་ཆེན་སྙིང་པོའི་སྤྱན་སྔ་རུ། །དམ་བཅས་སྨོན་ལམ་ཇི་ལྟར་
མཛད་པ་བཞིན། །བདག་གི་སྨོན་པའང་དེ་བཞིན་འགྲུབ་གྱུར་ཅིག །རྒྱལ་སྲས་སྤྱོད་
ལ་སློབ་པའི་སྐབས་ཀུན་ཏུ། །སྒྱིད་ལུག་ཞུམ་པ་ནམ་ཡང་མི་སྐྱེ་ཞིང༌། །ཐབས་ཤེས་
ཟུང་འབྲེལ་ལམ་བཟང་སྒྲུབ་པ་ལ། །རྨི་ལམ་དུ་ཡང་གཡེལ་བར་མ་གྱུར་ཅིག །རིན་
ཆེན་སེམས་མཆོག་ཆེས་ཆེར་སྟོབས་རྒྱས་ཏེ། །ཐབས་མཁས་ཐེག་པའི་སྣོད་དུ་གྱུར་
པ་ན། །རྡོ་རྗེ་སློབ་དཔོན་མཆོག་གི་བཀའ་དྲིན་ལས། །(༡༨ན)རྣམ་དག་དབང་གིས་
བདག་རྒྱུད་སྨིན་པར་ཤོག །དེ་ཚེ་ལྷ་དང་བླ་མའི་སྤྱན་སྔ་རུ། །ཇི་ལྟར་ཁས་བླངས་
དམ་ཚིག་སྡོམ་པ་རྣམས། །སྲོག་གི་ཕྱིར་ཡང་གཏོང་བར་མི་བྱེད་པར། །དངོས་གྲུབ་
རྩ་བ་ཚུགས་པར་བྱིན་གྱིས་རློབས། །ཐབས་མཁས་ཐུགས་རྗེ་ལྡན་པའི་དེད་དཔོན་
གྱི། །མཐུ་ལས་རྒྱུད་སྡེ་རྒྱ་མཚོའི་འཇིང་བརྒལ་ཏེ། །རྒྱུད་དོན་སྙིང་པོ་དེ་ཉིད་རིན་
ཆེན་བཅུ། །རྙེད་ནས་སྒྲུབ་པའི་རྒྱལ་མཚན་རྩེར་མཆོད་ཤོག །ཡིད་འོངས་དབེན་
པའི་ ་ནགས་ཚལ་ཉམས་དགའ་བར། །འདོད་ཆུང་ཆོག་ཤེས་མང་ཐོས་ཞི་དུལ་
ཅན། །རྒྱལ་བས་བསྔགས་པའི་གྲོགས་དང་ལྷན་ཅིག་ཏུ། །རྩེ་གཅིག་སྒྲུབ་པའི་སྙིང་
པོར་བྱེད་པར་ཤོག །བླ་མ་ཐུགས་རྗེ་ཆེན་པོའི་ལྷ་ཡི་ཚོགས། །འཆི་མེད་ལམ་ཀུན་
ཡོངས་སུ་གང་བ་ལ། །དངོས་བཤམས་ཡིད་སྤྲུལ་མཆོད་སྤྲིན་རྒྱ་མཚོ་ཡིས། །མཆོད་
པས་རླབས་ཆེན་བསོད་ནམས་ཚོགས་རྫོགས་ཤོག །ཕྱི་ནང་ཆོས་རྣམས་བྲག་ཆ་ཇི་
བཞིན་དུ། །རང་རང་རྐྱེན་ལ་བརྟེན་ནས་བཏགས་ཙམ་ལས། །ངོ་བོས་གྲུབ་པ་རྡུལ་
ཙམ་མ་མཆིས་པའི། །དོན་དམ་སྟོང་པའི་གནས་ལུགས་རྟོགས་པར་ཤོག །རང་
བཞིན་རྣམ་དག་ངང་དུ་བདག་དང་ལྷ། །ངོ་བོ་དབྱེར་མེད་བརྗོད་བྲལ་ཚུལ་རིག་
ནས། །དོན་དམ་སྟོང་པའི་ལྷ་མཆོག་རྩེ་གཅིག་ཏུ། །བསྒོམས་པས་རྒྱལ་བའི་ཆོས་སྐུ་
མྱུར་འགྲུབ་ཤོག །རྣམ་པར་མི་རྟོག་ངང་ལས་གསལ་རིག་གི །གཟུང་རྣམ་གསང་
542

ཐུགས་རྗེ་ཆེན་པོ་བཅུ་གཅིག་ཞལ་གྱི་སྒྲུབ་ཐབས་སྨྱུང་གནས་ཀྱི་ཆོ་ག་བདག་མདུན་བུམ་གསུམ་ཆ་ལག་ཚང་བ།
སྔགས་(༡༨བ)མཆོག་གི་སྒྲར་ཤར་བ། །སྒྲ་དང་ཡི་གེའི་ལྷ་ཉིད་བསྒོམས་པའི་
།རྒྱལ་བའི་གསུང་དབྱངས་མྱུར་དུ་འགྲུབ་པར་ཤོག །རབ་འབྱམས་རྒྱལ་བའི་
མཐུས།
འཁོར་ལོ་ཀུན་གྱི་དངོས། །མཚན་དཔེའི་གཟུགས་རྫོགས་ཕྱག་རྒྱ་མཚན་མའི་
ལྷ། །བསྒོམས་པས་མ་དག་དྲི་མ་ཀུན་སྦྱངས་ཏེ། །རྒྱལ་བའི་གཟུགས་སྐུ་མྱུར་དུ་
འགྲུབ་པར་ཤོག །དག་པ་གཉིས་ལྡན་ཡེ་ཤེས་ཆོས་སྐུ་ཉིད། །རབ་འབྱམས་རྟེན་
དང་བརྟེན་པར་ཡོངས་ཤར་བ། །ཟབ་གསལ་གཉིས་མེད་ལྷ་ཡི་རྣལ་འབྱོར་གྱིས། །ཐ་
49 )92
R。
མལ་སྣང་ཞེན་དྲི་མ་དྲུངས་འབྱིན་ཤོག །ཡན་ལག་རྣམ་བཞིའི་བཟླས་བརྗོད་དབྱར་
སྐྱེས་རྔས། ། རྒྱལ་བའི་ཐུགས་རྗེའི་ཆུ་འཛིན་རབ་བསྐུལ་ཏེ། །ཐུན་མོང་མཆོག་གི་
དངོས་གྲུབ་གྲུ་ཆར་གྱིས། །བདག་གཞན་མ་ལུས་ཚིམ་པ་ཉིད་གྱུར་ཅིག །མེ་དང་
སྒྲ་ལ་གཞོལ་བའི་བསམ་གཏན་གྱིས། །གཡོ་མེད་རི་དབང་ལྟ་བུར་གནས་གྱུར་
ཅིང་། །ཕུལ་བྱུང་བདེ་བས་བརྒྱན་པའི་ཏིང་འཛིན་རྩལ། །རྫོགས་ཏེ་མཚན་བཅས་
རྣལ་འབྱོར་མཐར་ཕྱིར་ཤོག །མཚན་འཛིན་དམིགས་གཏད་མ་ལུས་འཇིག་བྱེད་
པ། །སྒྲ་མཐར་ཐར་པ་སྟེར་བའི་རྣལ་འབྱོར་གྱིས། །ཉོན་མོངས་ཤེས་བྱའི་སྒྲིབ་པ་
ཀུན་སྦྱངས་ཏེ། །སྐུ་གསུམ་མྱུར་དུ་ཐོབ་པར་བྱིན་གྱིས་རློབས། །ཐམས་ཅད་གཟིགས་
པའི་གོ་འཕང་ཐོབ་པ་ན། །འགྲོ་བའི་གྲངས་དང་མཚུངས་པའི་སྤྲུལ་པ་ཡིས། །མཁའ་
མཉམ་ཡིད་ཅན་མ་ལུས་སྒྲོལ་བ་ལ། །མགོན་པོ་ཐུགས་རྗེ་ཅན་དང་མཚུངས་པར་
ཤོག །(༡༩ན)བདག་ཉིད་མཐོང་ཐོས་དྲན་རེག་མ་ལུས་དང༌། །མིང་ཙམ་འཛིན་པར་
བྱེད་པ་ཐམས་ཅད་ཀྱང་། །དེ་ཡི་མོད་ལ་མི་འདོད་ཀུན་ཞི་ཞིང༌། །བསམ་དོན་
ཐམས་ཅད་འབད་མེད་འགྲུབ་པར་ཤོག །བདག་ལ་སྙིང་ནས་དད་པར་བྱེད་
པའམ། །ཁྲོ་བའི་སེམས་ཀྱིས་མི་སྙན་བརྗོད་ཀྱང་རུང་། །བཟང་ངན་འབྲེལ་བ་ཐོགས་
པ་མ་ལུས་པ། །ཐམས་ཅད་བྱང་ཆུབ་ལམ་ལ་འགོད་པར་ཤོག །ནམ་མཁའི་མཐས་
གཏུགས་གྱུར་པའི་སེམས་ཅན་ཀུན། །སྲིད་དང་ཞི་བའི་མཐའ་ལས་སྒྲོལ་བ་
ལ། །མཁྱེན་བརྩེ་ནུས་མཐུ་ཐོགས་པ་མི་མངའ་བ། །རིགས་གསུམ་མགོན་པོ་ཉིད་
543

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཏ༽
(/
དཔུང་འཇོམས་པའི་འཕྲིན་ལས་ཀྱིས།
,,。,
¢ 3
དང་མཚུངས་པར་ཤོག །རྨད་བྱུང་སྲས་བཅས་རྒྱལ་བའི་བྱིན་རླབས་དང་། །རྟེན་
འབྲེལ་བསླུ་བ་མེད་པའི་བདེན་པ་དང༌། །བདག་གི་ལྷག་བསམ་དག་པའི་མཐུ་
སྟོབས་ཀྱིས། །རྣམ་དག་སྨོན་པའི་གནས་འདི་འགྲུབ་པར་ཤོག །ཅེས་སྨོན་ལམ་གདབ་
བོ། དེ་ནས། རྟེན་ཡོད་ན་བརྟན་བཞུགས་དང༌། མེད་ན་གཤེགས་གསོལ་བྱས་ལ། རབ་
འབྱམས་ལྷ་ཡི་ལམ་ཀུན་ཡོངས་གང་བའི། །འཕགས་མཆོག་ཐུགས་རྗེ་ཆེན་པོའི་ལྷ་
ཡི་ཚོགས། །མེ་ཏོག་ཆར་འབེབས་བཀྲ་ཤིས་གདངས་སྙན་སྒྲོག །མཐའ་དག་བགེགས་
།ཁྱེད་ལ་འདོད་དགུའི་མཆོག་སྩོལ་མཛད་པ་
འདི། །ཤེས་པར་གྱིས་ལ་རབ་དགའ་སྐྱེད་ཅིག་དང་། །ཤིས་བརྗོད་ཕྲེང་བ་བདག་
གིས་བསྒྲག་པར་བྱ། ། །དུས་གསུམ་བདེ་གཤེགས་ཀུན་གྱི་ཐུགས་རྗེ་ལ། །སྤྱན་རས་
གཟིགས་(༡༩བ)དབང་ཞེས་བྱར་མཚན་གསོལ་ནས། ཡིད་བཞིན་ནོར་ལྟར་འདོད་
དགུའི་ཆར་འབེབས་པའི། །བསླུ་མེད་སྐྱབས་ཀྱི་དམ་པ་ལ་ཕྱག་འཚལ། །འཕགས་
པས་རྗེས་བཟུང་དགེ་སློང་དཔལ་མོ་དང༌། །ཟླ་བ་གཞོན་ནུ་ཡེ་ཤེས་བཟང་པོ་
དང༌། ། པེ་ཉ་བ་དང་ཟླ་བ་རྒྱལ་མཚན་སོགས། །དངོས་དང་བརྒྱུད་པའི་བླ་མ་མཆོག་
རྣམས་ལ། །དགེ་མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་
མ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་
དཔལ་ལ་རོལ་པའི་བཀྲ་ཤིས་ཤོག །བདེ་གཤེགས་སྣང་བ་མཐའ་ཡས་པད་དཀར་
འཛིན། །རྣམ་པར་སྣང་མཛད་རིན་ཆེན་འབྱུང་བའི་གནས། །མི་བསྐྱོད་མགོན་པོ་
དོན་ཡོད་གྲུབ་པ་སོགས། །ཐུགས་རྗེ་ཆེན་པོའི་དཀྱིལ་འཁོར་ལྷ་ཚོགས་ལ། །དགེ་
མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས྾། །བདེ་ལེགས་ཡར་
ངོའི྾། །ཕུན་ཚོགས་དཔལ྾། །ཐུབ་པའི་ལེགས་བཤད་ཀུན་གྱི་རབ་དང་
ཕུལ། ། དཔལ་ལྡན་བྱ་རྒྱུད་པདྨའི་རིགས་ཀྱི་གཙོ། །ཐུགས་རྗེའི་སྤྱན་སྟོང་མངའ་བའི་
རྒྱུད་རྒྱལ་ལ། །དགེ་མཚན྾། །ཁྱེད་ཀྱི྾། །བདེ་ལེགས྾། །ཕུན་ཚོགས྾། །ཞིང་
རྣམས་ཀུན་ན་ཟབ་མོའི་ལམ་མཆོག་འདིར། །ཐོས་བསམ་སྒོམ་པས་འཇུག་པ་ཐམས་
544

ཐུགས་རྗེ་ཆེན་པོ་བཅུ་གཅིག་ཞལ་གྱི་སྒྲུབ་ཐབས་སྨྱུང་གནས་ཀྱི་ཆོ་ག་བདག་མདུན་བུམ་གསུམ་ཆ་ལག་ཚང་བ།
ཅད་དང༌།
618 18
།དང་བའི་སེམས་ཀྱིས་ཕྱག་ན་པདྨོ་ཡི། །གཟུངས་སྔགས་མཚན་ཙམ་
འཛིན་པ་ཐམས་ཅད་ལ། །དགེ་མཚན྾། །ཁྱེད་ཀྱི྾། །བདེ་ལེགས྾། །ཕུན་
ཚོགས྾། །རིན་ཆེན་བརྒྱ་ལས་གྲུབ་པའི་གཞལ་ཡས་ཁང༌། །འཇའ་ཚོན་ལྟར་བཀྲ་
འཆི་མེད་ལམ་ལྟར་ཡངས། །སྣ་ཚོགས་(༢༠ན)རྒྱན་གྱིས་མཛེས་པའི་ཕོ་བྲང་ལ། །དགེ་
མཚན་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་ཤིས་མཚན་མ་ཀུན་ཟད་
ཅིང༌། །བདེ་ལེགས་ཡང་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་
པའི་བཀྲ་ཤིས་ཤོག །ཅེས་ཤིས་པ་བརྗོད་ཅིང་མེ་ཏོག་གི་ཆར་དབབ་བོ། །ཐུན་མཚམས་
ཡུ་འང་བྱམས་སྙིང་རྗེ་བྱང་ཆུབ་ཀྱི་སེམས་ཡང་དང་ཡང་དུ་གསལ་གདབ་ཅིང་ཁྱེར་སོ་གསུམ་
དང་རོལ་པ་གསུམ་གྱི་རྣལ་འབྱོར་ལ་གནས་ནས་དལ་བ་ཐོབ་པ་དོན་དང་ལྡན་པར་བྱའོ། །སྨྱུང་
གནས་ཀྱི་ཆོ་གའི་ཐུན་དངོས་གཞི་དང་ཐུན་མཚམས་སུ་ཇི་ལྟར་བྱ་བའི་ཚུལ་ཞིབ་པར་ཐུགས་
བས་
ཤེས་པར་བྱའོ། །ཞེས་ཐུགས་རྗེ་ཆེན་པོ་བཅུ་གཅིག་ཞལ་གྱི་སྒྲུབ་ཐབས་སྨྱུང་བར་གནས་པའི་
ཆོ་ག་ཆ་ལག་ཚང་བ་འདི་ནི་ལམ་འདི་ལ་སྙིང་ནས་མོས་ཤིང་སྒྲུབ་པ་སྙིང་པོར་བྱེད་པ་དྭགས་
པོ་རབ་འབྱམས་པ་ངག་དབང་ཡེ་ཤེས་ཀྱིས་རང་ཉིད་ཚེ་མཇུག་འདིར་ཉམས་ལེན་སྙིང་པོར་
བྱ་བ་དང་ཨེ་དྭགས་ཕྱོགས་ཀྱི་དོན་གཉེར་ཅན་གཞན་མང་པོ་ལའང་ཕན་པའི་ཕྱིར་ཐུགས་རྗེ་
ཆེན་པོ་བཅུ་གཅིག་ཞལ་གྱི་སྒྲུབ་ཐབས་བདག་མདུན་བུམ་གསུམ་ཆ་ལག་ཚང་བ་འདི་ལྟ་བུ་
ཞིག་དགོས་ཞེས་ནན་ཏན་དུ་བསྐུལ་ཞིང་། དཔལ་ལྡན་སྨད་རྒྱུད་གྲྭ་ཚང་གི་གྲྭ་རིགས་དགེ
སློང་བློ་བཟང་མཁས་གྲུབ་ཀྱིས་ཀྱང་རང་ཉིད་ཚེ་མཇུག་ལྷག་པའི་ལྷ་འདིའི་རྣལ་འབྱོར་ལ་
ཉམས་ལེན་སྙིང་པོར་བྱ་ཕྱིར་དང་། མདོ་ཁམས་ཕྱོགས་སུའང་ཐུགས་རྗེ་ཆེན་པོའི་རྣལ་འབྱོར་
འདི་ལ་ཚང་མ་མོས་བློ་ཆེ་བས་ཀུན་ལ་ཕན་ཕྱིར་ཐུགས་རྗེ་ཆེན་པོའི་བླ་བརྒྱུད་གསོལ་འདེབས་
སྒྲུབ་ཐབས་ཆ་ལག་ཚང་བ་ལམ་ཡོངས་རྫོགས་ཀྱི་སྨོན་ལམ་དང་བཅས་པ་ཞིག་དགོས་ཞེས་
བསྐུལ་བ་ལ་བརྟེན་ནས་ཐུགས་རྗེ་ཆེན་པོ་བཅུ་གཅིག་ཞལ་གྱི་དབང་དང་མན་ངག་ཐོབ་པ་
དགེ་སློང་ཡེ་ཤེས་རྒྱལ་མཚན་གྱིས་གྲུ་འཛིན་གཉིས་པའི་གཞལ་མེད་ཁང་གི་གཟིམ་ཆུང་བདེ་
545

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བ་ཅན་དུ་སྦྱར་བའོ། །འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་ཀུན་ཏུ་འཕེལ་ཞིང་
རྒྱས་པར་གྱུར་ཅིག། །།
546